title: Kommissionens gennemførelsesforordning (EU) 2020/910 af 30. juni 2020 om ændring af gennemførelsesforordning (EU) 2015/1998, (EU) 2019/103 og (EU) 2019/1583 for så vidt angår genudpegning af luftfartsselskaber, operatører og enheder, der udfører sikkerhedskontrol for fragt og post fra tredjelande, og udsættelse af visse lovgivningsmæssige krav vedrørende cybersikkerhed, baggrundskontrol, normer for udstyr til sporing af eksplosive stoffer samt spordetektionsudstyr på grund af covid-19-pandemien (EØS-relevant tekst)

text:
                  1.7.2020

                  DA

                  Den Europæiske Unions Tidende

                  L 208/43

         KOMMISSIONENS GENNEMFØRELSESFORORDNING (EU) 2020/910
         af 30. juni 2020
         om ændring af gennemførelsesforordning (EU) 2015/1998, (EU) 2019/103 og (EU) 2019/1583 for så vidt angår genudpegning af luftfartsselskaber, operatører og enheder, der udfører sikkerhedskontrol for fragt og post fra tredjelande, og udsættelse af visse lovgivningsmæssige krav vedrørende cybersikkerhed, baggrundskontrol, normer for udstyr til sporing af eksplosive stoffer samt spordetektionsudstyr på grund af covid-19-pandemien
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 300/2008 af 11. marts 2008 om fælles bestemmelser om sikkerhed (security) inden for civil luftfart og om ophævelse af forordning (EF) nr. 2320/2002 (1), særlig artikel 4, stk. 3, og
         ud fra følgende betragtninger:

                     (1)

                     Den nuværende covid-19-pandemis katastrofale følger for den internationale og europæiske civile luftfart begrænser i alvorlig grad Den Europæiske Unions og medlemsstaternes evne til at opretholde en fungerende og effektiv forsyningskæde for varer, der ankommer fra tredjelande. Fortsatte og uafbrudte fragttjenester er af afgørende strategisk betydning for Unionen og spiller en grundlæggende rolle i leveringen af vigtige varer, herunder lægemidler, medicinsk udstyr, andre produkter og råvarer.

                     (2)

                     I henhold til Unionens sikkerhedsprocedurer for fragt og post, der bringes ind i Unionen fra tredjelande, jf. punkt 6.8 i bilaget til Kommissionens gennemførelsesforordning (EU) 2015/1998 (2), skal luftfartsselskaber, der transporterer fragt og post til Den Europæiske Union, udpeges hvert femte år som ACC3 (»Air Cargo or Mail Carrier operating into the Union from a Third Country Airport«), og deres leverandører af tjenester på jorden skal udpeges hvert tredje år som »sikkerhedsgodkendt fragtagent fra et tredjeland med EU-validering af luftfartssikkerheden« (RA3) eller »kendt befragter fra et tredjeland med EU-validering af luftfartssikkerheden« (KC3).

                     (3)

                     EU-valideringen af luftfartssikkerheden med henblik på udpegning af ACC3, RA3 og KC3 kræver som en del af processen, at en EU-luftfartssikkerhedsvalidator aflægger et besøg i operatørens lokaler for at kontrollere, at de krævede foranstaltninger er gennemført i praksis.

                     (4)

                     Under den nuværende covid-19-pandemi er gennemførelsen af besøg på stedet med henblik på udpegning og genudpegning af luftfartsselskaber og fragtoperatører i tredjelande stærkt påvirket og/eller forhindret af objektive årsager, der ligger uden for disse luftfartsselskabers og operatørers ansvar eller kontrol.

                     (5)

                     Et stort antal udpegninger som ACC3, RA3 og KC3 udløber i de kommende måneder eller er allerede udløbet, uden mulighed for at gennemføre det nødvendige valideringsbesøg på stedet. Uden den pågældende EU-status må sådanne operatører ikke længere levere tjenesteydelser som led i den sikre forsyningskæde for fragt og post, der ankommer til Unionen fra tredjelande, og denne situation gør det umuligt at opretholde væsentlige aktiviteter i disse kritiske tider.

                     (6)

                     Det er nødvendigt at vedtage hasteforanstaltninger for at skabe et passende retsgrundlag for en alternativ og fremskyndet procedure for EU-validering af luftfartssikkerheden hos de operatører i forsyningskæden for varer til Unionen, som er berørt af den nuværende situation.

                     (7)

                     Ved Kommissionens gennemførelsesforordning (EU) 2019/103 (3) og (EU) 2019/1583 (4), der begge ændrer gennemførelsesforordning (EU) 2015/1998, indførtes lovgivningsmæssige krav, der gælder fra den 31. december 2020, til henholdsvis baggrundskontrol af personale inden for civil luftfart og cybersikkerhed. Myndighedernes og operatørernes evne til at forberede en rettidig gennemførelse af disse krav påvirkes i så alvorlig grad af virkningerne af de restriktioner, der er indført som følge af covid-19-pandemien, at det er nødvendigt at udsætte anvendelsesdatoen.

                     (8)

                     I punkt 12.4.2.2 i bilaget til gennemførelsesforordning (EU) 2015/1998 fastsættes udløbsdatoen for norm 2 for udstyr til sporing af eksplosive stoffer (EDS-udstyr) til 1. september 2020. Kapaciteten i en række lufthavne i Unionen til at fuldføre installationen og aktiveringen af EDS-udstyr, der opfylder norm 3, påvirkes i så alvorlig grad af de restriktioner, der er indført som følge af covid-19-pandemien, at det er nødvendigt at udsætte udløbsdatoen. Da EDS-udstyr, der opfylder norm 3, har en højere ydeevne og detektionskapacitet, hvilket kan bidrage til øget sikkerhed, er Kommissionen og medlemsstaterne fortsat fast besluttet på at fuldføre gennemførelsen af denne teknologi uden yderligere forsinkelser.

                     (9)

                     I punkt 12.6.3 i bilaget til gennemførelsesforordning (EU) 2015/1998 fastsættes det, at den relevante myndighed kan tillade, at spordetektionsudstyr (ETD-udstyr), som ikke er i overensstemmelse med tillæg 12-L, fortsat kan anvendes indtil den 1. juli 2020. Kapaciteten i en række lufthavne i Unionen til at fuldføre indførelsen af det nye ETD-udstyr påvirkes i så alvorlig grad af virkningerne af de restriktioner, der er indført som følge af covid-19-pandemien, at det er nødvendigt at udsætte ovennævnte dato for at undgå juridiske konsekvenser, uden at der derved skabes en unødig risiko for luftfartssikkerheden.

                     (10)

                     Gennemførelsesforordning (EU) 2015/1998, (EU) 2019/103 og (EU) 2019/1583 bør derfor ændres.

                     (11)

                     Da visse ACC3-, RA3- og KC3-operatørers EU-status allerede udløb enten i den første fase af den nuværende covid-19-pandemi eller i perioden umiddelbart før, hvor den relevante proces for EU-validering af luftfartssikkerheden skulle iværksættes og gennemføres, bør nærværende forordning have virkning med tilbagevirkende kraft, så de operatører, hvis status allerede er udløbet, kan drage fordel af de foranstaltninger, der fastsættes heri.

                     (12)

                     Foranstaltningerne i denne forordning hverken berører de legitime interesser og rettigheder eller begrænser de forventninger, som andre luftfartsselskaber, operatører, enheder eller stater har.

                     (13)

                     For at give medlemsstaterne hjemmel til omgående at iværksætte den alternative og fremskyndede procedure for validering og udpegning af operatører i forsyningskæden for varer til Unionen, der er nødvendig for at genoptage fragtflyvninger til Unionen, bør denne forordning træde i kraft dagen efter offentliggørelsen i Den Europæiske Unions Tidende.

                     (14)

                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 19 i forordning (EF) nr. 300/2008 —

               VEDTAGET DENNE FORORDNING:

            Artikel 1
            Bilaget til gennemførelsesforordning (EU) 2015/1998 ændres som angivet i bilaget til nærværende forordning.

            Artikel 2
            I artikel 2, andet punktum, i gennemførelsesforordning (EU) 2019/103 ændres datoen »31. december 2020« til »31. december 2021«.

            Artikel 3
            I nr. 26) i bilaget til gennemførelsesforordning (EU) 2019/103 ændres datoerne »31. december 2020« og »30. juni 2023« under punkt 11.1.12 til henholdsvis »31. december 2021« og »30. juni 2024«.

            Artikel 4
            I artikel 2 i gennemførelsesforordning (EU) 2019/1583 ændres datoen »31. december 2020« til »31. december 2021«.

            Artikel 5
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 30. juni 2020.

                  På Kommissionens vegne

               Ursula VON DER LEYEN

                  Formand

            (1)  EUT L 97 af 9.4.2008, s. 72.

            (2)  Kommissionens gennemførelsesforordning (EU) 2015/1998 af 5. november 2015 om detaljerede foranstaltninger til gennemførelse af de fælles grundlæggende normer for luftfartssikkerhed (EUT L 299 af 14.11.2015, s. 1).

            (3)  Kommissionens gennemførelsesforordning (EU) 2019/103 af 23. januar 2019 om ændring af gennemførelsesforordning (EU) 2015/1998 med henblik på afklaring, harmonisering og forenkling samt styrkelse af visse specifikke luftfartssikkerhedsforanstaltninger (EUT L 21 af 24.1.2019, s. 13).

            (4)  Kommissionens gennemførelsesforordning (EU) 2019/1583 af 25. september 2019 om ændring af gennemførelsesforordning (EU) 2015/1998 om detaljerede foranstaltninger til gennemførelse af de fælles grundlæggende normer for luftfartssikkerhed for så vidt angår cybersikkerhedsforanstaltninger (EUT L 246 af 26.9.2019, s. 15).

            BILAG
            I bilaget til gennemførelsesforordning (EU) 2015/1998 foretages følgende ændringer:

                        (1)

                        Som punkt 6.8.1.7-6.8.1.9 tilføjes følgende:

                                    »6.8.1.7.

                                    I perioden fra den 1. april til den 31. december 2020 kan den kompetente myndighed fravige den procedure, der er fastsat i punkt 6.8.2, og midlertidigt udpege et luftfartsselskab som ACC3 i tilfælde, hvor der af objektive årsager, der er forbundet med covid-19-pandemien, og som ligger uden for luftfartsselskabets ansvar, ikke har kunnet gennemføres en EU-validering af luftfartssikkerheden. Der gælder følgende betingelser for udpegningen:

                                                a)

                                                luftfartsselskabet har aktiv status som ACC3 på den pågældende tredjelandslokalitet eller har haft status som ACC3, der ikke udløb inden den 1. februar 2020

                                                b)

                                                luftfartsselskabet ansøger om den nye status hos den kompetente myndighed, jf. punkt 6.8.1.1, eller den myndighed, der er ansvarlig for den udpegning, der nærmer sig udløb, idet luftfartsselskabet bekræfter, at der foreligger objektive grunde, som ligger uden for dets ansvar, og som hindrer eller forsinker opfyldelsen af kravene i punkt 6.8.2

                                                c)

                                                luftfartsselskabet forelægger et sikkerhedsprogram, der er relevant og fyldestgørende dækker alle punkterne i tillæg 6-G, eller bekræfter, at det nuværende program stadig er tidssvarende

                                                d)

                                                luftfartsselskabet forelægger en underskrevet erklæring, hvori det forpligter sig til at videreføre den fuldstændige og effektive gennemførelse af sikkerhedskravene, på grundlag af hvilken det har opnået den gældende eller udløbne status som ACC3

                                                e)

                                                udpegningen af et luftfartsselskab som ACC3 i henhold til dette punkt gælder for en periode på højst seks måneder regnet fra udløbsdatoen for den gældende eller den foregående udpegning, alt efter hvad der er relevant

                                                f)

                                                ansøgningen, luftfartsselskabets sikkerhedsprogram og forpligtelseserklæringen indgives skriftligt eller i elektronisk format.

                                    6.8.1.8.

                                    Hvis det er relevant, kan den kompetente myndighed aftale med det pågældende luftfartsselskab, at de årlige EU-valideringer af luftfartssikkerheden, der er omhandlet i punkt 6.8.2.2, afsnit 2, litra d), udsættes, idet de tilføjes til det antal valideringer af lufthavne, der skal foretages i det følgende år ifølge luftfartsselskabets køreplan.

                                    6.8.1.9.

                                    I løbet af den midlertidige udpegningsperiode, jf. punkt 6.8.1.7, udfører den kompetente myndighed mindst tre overvågningsaktiviteter i den eller de lufthavn(e) i medlemsstaten, hvortil der ankommer fragt og post fra den pågældende ACC3-lokalitet, for at overvåge overholdelsen af de sikkerhedskontrolforanstaltninger, der anvendes af ACC3-luftfartsselskabet og de RA3- og KC3-enheder, som indgår i dets forsyningskæde. Hvis ACC3-luftfartsselskabet ikke udfører direkte flyvninger til den udpegende medlemsstat, koordineres overvågningen af overholdelsen af kravene med en anden medlemsstat, som ACC3-selskabet flyver til.«

                        (2)

                        Følgende tilføjes som punkt 6.8.4.11 og 6.8.4.12:

                                    »6.8.4.11.

                                    I perioden fra den 1. april til den 31. december 2020 kan den kompetente myndighed fravige den procedure, der er fastsat i punkt 6.8.5, og midlertidigt udpege en enhed fra et tredjeland som RA3 eller KC3 i tilfælde, hvor der af objektive årsager, der er forbundet med covid-19-pandemien, og som ligger uden for enhedens ansvar, ikke har kunnet gennemføres en EU-validering af luftfartssikkerheden Der gælder følgende betingelser for udpegningen:

                                                a)

                                                enheden har aktiv status som RA3 eller KC3 eller har haft status som RA3 eller KC3, der ikke udløb inden den 1. februar 2020

                                                b)

                                                enheden ansøger om den nye status hos den kompetente myndighed, der er ansvarlig for den udpegning, der nærmer sig udløb eller er udløbet, idet enheden bekræfter, at der foreligger objektive grunde, som ligger uden for dens ansvar, og som hindrer eller forsinker opfyldelsen af kravene i punkt 6.8.5

                                                c)

                                                enheden forelægger et sikkerhedsprogram, der er relevant og fyldestgørende for de flyvninger, der foretages, eller bekræfter, at det nuværende program stadig er tidssvarende

                                                d)

                                                enheden forelægger en underskrevet erklæring, hvori den forpligter sig til at videreføre den fuldstændige og effektive gennemførelse af sikkerhedskravene, på grundlag af hvilken den har opnået den gældende eller udløbne status som RA3 eller KC3

                                                e)

                                                udpegningen af en enhed som RA3 eller KC3 i henhold til dette punkt gælder for en periode på højst seks måneder regnet fra udløbsdatoen for den gældende eller den foregående udpegning, alt efter hvad der er relevant

                                                f)

                                                ansøgningen, enhedens sikkerhedsprogram og forpligtelseserklæringen indgives skriftligt eller i elektronisk format.

                                    6.8.4.12.

                                    Enheder som omhandlet i punkt 6.8.4.8, hvis status som RA3 eller KC3 udløb i perioden fra 1. februar 2020 til 31. marts 2020, og som af de objektive årsager, der er nævnt i punkt 6.8.4.11, ikke kunne underkastes den EU-validering af luftfartssikkerheden, der er fastsat i punkt 6.8.5, og følgelig ikke kunne udpeges af en kompetent myndighed i henhold til punkt 6.8.4, kan ansøge om en midlertidig udpegning, der foretages af Kommissionen på følgende betingelser:

                                                a)

                                                enheden ansøger Kommissionen om status som RA3 eller KC3, idet den bekræfter, at der foreligger objektive grunde, som ligger uden for dens ansvar, og som hindrer eller forsinker opfyldelsen af kravene i punkt 6.8.5

                                                b)

                                                enheden forelægger en underskrevet erklæring, hvori den forpligter sig til at videreføre den fuldstændige og effektive gennemførelse af sikkerhedskravene, på grundlag af hvilken den havde opnået den udløbne status som RA3 eller KC3, og bekræfter, at dens sikkerhedsprogram stadig er tidssvarende

                                                c)

                                                ansøgningen og forpligtelseserklæringen indgives skriftligt eller i elektronisk format

                                                d)

                                                udpegningen af en enhed som RA3 eller KC3 i henhold til dette punkt gælder for en periode på højst seks måneder regnet fra udløbsdatoen for den foregående udpegning.«

                        (3)

                        Punkt 11.1.2 læses således:

                                    »11.1.2.

                                    Personer, som ansættes til at gennemføre eller være ansvarlige for at gennemføre screening, adgangskontrol eller anden sikkerhedskontrol andre steder end i et security-beskyttet område, skal have gennemgået en baggrundskontrol med et tilfredsstillende resultat.
                                    Personer, der har gennemgået en kontrol forud for ansættelsen, skal senest den 30. juni 2021 gennemgå en baggrundskontrol.«

                        (4)

                        Punkt 12.4.2.2 læses således:

                                    »12.4.2.2.

                                    Norm 2 udløber den 1. september 2021.«

                        (5)

                        Punkt 12.4.2.4 læses således:

                                    »12.4.2.4.

                                    Den kompetente myndighed underretter Kommissionen, når den giver tilladelse til, at EDS-udstyr, der opfylder norm 2, fortsat anvendes efter den 1. september 2021.«

                        (6)

                        Punkt 12.4.2.6 læses således:

                                    »12.4.2.6.

                                    Alt EDS-udstyr skal fra og med den 1. september 2021 opfylde norm 3, medmindre punkt 12.4.2.3 finder anvendelse.«

                        (7)

                        Punkt 12.6.3 læses således:

                                    »12.6.3.

                                    Den relevante myndighed kan tillade, at ETD-udstyr til partikelprøver, der ikke er certificeret i overensstemmelse med tillæg 12-L, og som er taget i brug før den 1. juli 2014, fortsat kan anvendes indtil den 1. juli 2021.«


title: Kommissionens gennemførelsesforordning (EU) 2020/911 af 30. juni 2020 om angivelse af karakteristika for trådløse adgangspunkter med lille rækkevidde i henhold til artikel 57, stk. 2, i Europa-Parlamentets og Rådets direktiv (EU) 2018/1972 om oprettelse af en europæisk kodeks for elektronisk kommunikation (EØS-relevant tekst)

text:
                  1.7.2020

                  DA

                  Den Europæiske Unions Tidende

                  L 208/48

         KOMMISSIONENS GENNEMFØRELSESFORORDNING (EU) 2020/911
         af 30. juni 2020
         om angivelse af karakteristika for trådløse adgangspunkter med lille rækkevidde i henhold til artikel 57, stk. 2, i Europa-Parlamentets og Rådets direktiv (EU) 2018/1972 om oprettelse af en europæisk kodeks for elektronisk kommunikation
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets direktiv (EU) 2018/1972 af 11. december 2018 om oprettelse af en europæisk kodeks for elektronisk kommunikation (1), særlig artikel 57, stk. 2, og
         ud fra følgende betragtninger:

                     (1)

                     Eftersom trådløse adgangspunkter med lav effekt og lille rækkevidde sandsynligvis vil have en positiv indflydelse på udnyttelsen af radiofrekvenser og udviklingen af trådløs kommunikation i Unionen, bør udrulningen af trådløse adgangspunkter med lille rækkevidde lettes gennem en udrulningsordning, der er fritaget for tilladelse, jf. direktiv (EU) 2018/1972.

                     (2)

                     Et trådløst adgangspunkt med lille rækkevidde omfatter forskellige elementer såsom en signalbehandlingsenhed, et antennesystem, kabelforbindelser og et kabinet. I visse tilfælde kan antennesystemet eller dele heraf monteres adskilt fra de andre elementer af et trådløst adgangspunkt med lille rækkevidde og forbindes med et eller flere særlige kabler. Dette kan være tilfældet for fordelte antennesystemer eller et fordelt radiosystem, der anvendes af en eller flere operatører. Et trådløst adgangspunkt med lille rækkevidde kan være udformet til at betjene to eller flere frekvensbrugere.

                     (3)

                     For at sikre offentlighedens accept og en bæredygtig udrulning bør trådløse adgangspunkter med lille rækkevidde, jf. artikel 57, stk. 1, andet afsnit, i direktiv (EU) 2018/1972, være så lidt iøjnefaldende som muligt. For at opnå dette bør de enten være usynlige eller diskret monteret på deres bærende struktur. Deres drift bør også sikre et højt niveau af beskyttelse af folkesundheden som fastsat i Rådets henstilling 1999/519/EF (2) om begrænsning af befolkningens eksponering for elektromagnetiske felter.

                     (4)

                     I henhold til Europa-Parlamentets og Rådets direktiv 2014/53/EU (3) om harmonisering af medlemsstaternes love om tilgængeliggørelse af radioudstyr på markedet skal radioudstyr, herunder trådløse adgangspunkter med lille rækkevidde, konstrueres således, at det sikrer beskyttelsen af personers sundhed og sikkerhed.

                     (5)

                     De fysiske og tekniske karakteristika ved trådløse adgangspunkter med lille rækkevidde, der er omfattet af artikel 57, stk. 1, andet afsnit, i direktiv (EU) 2018/1972, bør derfor være defineret for maksimal volumen, vægtbegrænsning og maksimal udstrålingseffekt til sikring af brugerforbindelse. For at gøre det trådløse adgangspunkt med lille rækkevidde så lidt iøjnefaldende som muligt bør valget af maksimal volumen give mulighed for en vis designmæssig fleksibilitet og tilpasning til den bærende strukturs fysiske og tekniske karakteristika.

                     (6)

                     Ifølge undersøgelsen »Light Deployment Regime for Small-Area Wireless Access Points (SAWAPs)« (4), som Kommissionen har fået udført, er en volumenbegrænsning på 20 liter tilstrækkelig til at kunne indeholde de vigtigste elementer i et trådløst adgangspunkt med lille rækkevidde og sikre, at det ikke er iøjnefaldende. Denne maksimale volumen bør gælde for alle trådløse adgangspunkter med lille rækkevidde, der betjener en eller flere frekvensbrugere, og for flere trådløse adgangspunkter med lille rækkevidde, der deler en infrastruktur med lille overflade såsom en lysmast, et trafiklys, et reklameskilt eller et busstoppested, som på grund af sine fysiske dimensioner og/eller store udbredelse i et givet område kan forventes at forstyrre visuelt.

                     (7)

                     Trådløse adgangspunkter med lille rækkevidde bør være i overensstemmelse med den europæiske harmoniserede standard EN 62232:2017 (5)»Determination of RF field strength, power density and specific absorption rate (SAR) in the vicinity of radiocommunication base stations for the purpose of evaluating human exposure« (Bestemmelse af RF-felter, effekttæthed og SAR-værdier nær radiokommunikationsbasestationer til evaluering af personeksponering), som indeholder en metode til at installere basisstationer under hensyntagen til deres udstrålingseffekt med henblik på at vurdere menneskers eksponering for elektromagnetiske felter, under overholdelse af de grænseværdier, der er fastsat i henstilling 1999/519/EF.

                     (8)

                     Denne standard finder anvendelse på alle typer basisstationer, der er opdelt i fem installationsklasser svarende til deres forskellige grænser for ækvivalent isotropisk udstrålet effekt på henholdsvis nogle få milliwatt (klasse E0), 2 watt (klasse E2), 10 watt (klasse E10), 100 watt (klasse E100) og over 100 watt (klasse E+). I betragtning af de installationsmæssige sikkerhedsafstande, der skal overholdes i henhold til denne standard, og eftersom direktiv (EU) 2018/1972 foreskriver, at trådløse adgangspunkter med lille rækkevidde bør være effektsvage, bør denne forordning kun finde anvendelse på installationsklasse E0, E2 og E10. I henhold til afsnit 6.2.4, tabel 2, i EN 62232:2017 skal den lavest udstrålende del af en antenne i klasse E10 være placeret mindst 2,2 meter over det offentlige fodgængerareal for at sikre en afstand på mindst 20 cm mellem antennesløjfen og kroppen på en 2 m høj person (6).

                     (9)

                     Af æstetiske årsager bør indendørs installation af trådløse adgangspunkter med lille rækkevidde i klasse E10, som formentlig vil udnytte den maksimale volumengrænse på 20 liter, begrænses til store indendørs steder med en højde på mindst 4 meter såsom museer, stadioner, konferencecentre, lufthavne, metrostationer, banegårde eller indkøbscentre.

                     (10)

                     Vægten og formen af et trådløst adgangspunkt med lille rækkevidde bør ikke medføre behov for strukturel forstærkning af den anvendte bærende struktur.

                     (11)

                     Da de relevante standarder forventes at ville blive videreudviklet, hvis de skal dække adgangspunkter med lille rækkevidde, der benytter aktive antennesystemer, bør disse adgangspunkter på nuværende tidspunkt ikke være omfattet af den udrulningsordning, der er fritaget for tilladelse.

                     (12)

                     For at gøre det muligt for de kompetente myndigheder at føre tilsyn og foretage overvågning, navnlig hvis der er sat flere antennesystemer op på samme sted, bør alle operatører, der har udrullet trådløse adgangspunkter med lille rækkevidde i overensstemmelse med de i denne forordning fastsatte karakteristika, rettidigt anmelde adgangspunkternes installation og placering til den kompetente myndighed.

                     (13)

                     Denne forordning berører ikke medlemsstaternes beføjelser til at fastlægge de aggregerede niveauer for elektromagnetiske felter som følge af den samme placering eller aggregeringen i et lokalområde af trådløse adgangspunkter med lille rækkevidde, der er omfattet af artikel 57, stk. 1, andet afsnit, i direktiv (EU) 2018/1972, og til gennem andre midler end individuelle tilladelser at sikre, at gældende aggregerede eksponeringsgrænser overholdes i overensstemmelse med EU-retten.

                     (14)

                     Gennemførelsen af denne forordning bør regelmæssigt overvåges for om nødvendigt at lette dens revision under hensyntagen til national praksis og udviklingen inden for standardisering, navnlig hvad angår medtagelsen af aktive antennesystemer.

                     (15)

                     Denne forordning berører ikke nationale foranstaltninger vedrørende sikkerhed, forsyning og respekt for privat ejendom, herunder ejeres ret til at bestemme, hvordan deres ejendom skal anvendes.

                     (16)

                     Denne forordning berører ikke anvendelsen af mindre restriktive ordninger for udrulning af trådløse adgangspunkter med lille rækkevidde, som indføres på nationalt plan for at sikre, at trådløse adgangspunkter med lille rækkevidde placeres i en passende afstand fra hinanden og så lidt iøjnefaldende som muligt.

                     (17)

                     Foranstaltningerne i denne forordning er i overensstemmelse med udtalelse fra Kommunikationsudvalget —

               VEDTAGET DENNE FORORDNING:

            Artikel 1
            Ved denne forordning fastsættes de fysiske og tekniske karakteristika for trådløse adgangspunkter med lille rækkevidde, der er omhandlet i artikel 57, stk. 1, andet afsnit, i direktiv (EU) 2018/1972.
            Denne forordning finder ikke anvendelse på trådløse adgangspunkter med lille rækkevidde, der har et aktivt antennesystem.

            Artikel 2
            I denne forordning forstås ved:

                        1)

                        »ækvivalent isotropisk udstrålet effekt«: produktet af den effekt, der sendes til antennen og antenneforstærkningen i en given retning i forhold til en isotrop antenne

                        2)

                        »antennesystem«: en hardwaredel af et trådløst adgangspunkt med lille rækkevidde, der udstråler radiofrekvensenergi med henblik på at levere trådløs forbindelse til slutbrugere

                        3)

                        »aktivt antennesystem«: et antennesystem i et trådløst adgangspunkt med lille rækkevidde, hvor amplituden og/eller fasen mellem antenneelementerne hele tiden justeres, hvilket resulterer i et antennestrålingsdiagram, der varierer som reaktion på kortvarige ændringer i radiomiljøet. Dette udelukker langsigtet stråleformning som f.eks. fast elektrisk downtilt. I et trådløst adgangspunkt med lille rækkevidde, som er udstyret med et aktivt antennesystem, er sidstnævnte integreret som en del af det trådløse adgangspunkt med lille rækkevidde

                        4)

                        »indendørs«: ethvert rum, herunder transportmidler, som har et loft eller tag eller en fast eller bevægelig struktur eller anordning, der kan dække hele det pågældende rum, og som, bortset fra døre, vinduer og gange, enten permanent eller midlertidigt er fuldstændig tillukket af vægge eller sider, uanset hvilken type materiale der anvendes til tag, væg eller sider, og uanset om konstruktionen er permanent eller midlertidig

                        5)

                        »udendørs«: ethvert rum, der ikke er indendørs.

            Artikel 3

               1.   Trådløse adgangspunkter med lille rækkevidde, der er omhandlet i artikel 57, stk. 1, andet afsnit, i direktiv (EU) 2018/1972, skal integreres fuldt ud og på en sikker måde i deres bærende struktur og derfor være usynlige for offentligheden eller opfylde betingelserne i punkt A i bilaget til denne forordning samt opfylde kravene i den europæiske standard, der er fastsat i punkt B i bilaget til denne forordning.

               2.   Stk. 1 berører ikke medlemsstaternes beføjelser til at fastlægge de aggregerede niveauer for elektromagnetiske felter som følge af den samme placering eller aggregeringen i et lokalområde af trådløse adgangspunkter med lille rækkevidde og til gennem andre midler end individuelle tilladelser at sikre, at gældende aggregerede eksponeringsgrænser for elektromagnetiske felter overholdes i overensstemmelse med EU-retten.

               3.   Operatører, der har udrullet trådløse adgangspunkter med lille rækkevidde, som opfylder kravene i stk. 1, meddeler de kompetente myndigheder adgangspunkternes installation og placering.

            Artikel 4
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 21. december 2020.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 30. juni 2020.

                  På Kommissionens vegne

               Ursula VON DER LEYEN

                  Formand

            (1)  EUT L 321 af 17.12.2018, s. 36.

            (2)  Rådets henstilling 1999/519/EF af 12. juli 1999 om begrænsning af befolkningens eksponering for elektromagnetiske felter (0 Hz-300 GHz) (EFT L 199 af 30.7.1999, s. 59).

            (3)  Europa-Parlamentets og Rådets direktiv 2014/53/EU af 16. april 2014 om harmonisering af medlemsstaternes love om tilgængeliggørelse af radioudstyr på markedet og om ophævelse af direktiv 1999/5/EF (EUT L 153 af 22.5.2014, s. 62).

            (4)  Smart 2018/0017, https://op.europa.eu/en/publication-detail/-/publication/463e2d3d-1d8f-11ea-95ab-01aa75ed71a1/language-en/format-PDF/source-112125706.

            (5)  Gælder for frekvensområdet 110 MHz-100 GHz.

            (6)  Bilag C.4 til EN 62232:2017.

            BILAG
            A.   Betingelser omhandlet i artikel 3, stk. 1

                        1.

                        Den samlede volumen af den synlige del af et trådløst adgangspunkt med lille rækkevidde, der betjener en eller flere frekvensbrugere, må ikke overstige 20 liter.

                        2.

                        Den samlede volumen af de synlige dele af flere adskilte trådløse adgangspunkter med lille rækkevidde, der deler samme infrastruktur med lille overflade, f.eks. en lysmast, et trafiklys, et reklameskilt eller et busstoppested, må ikke overstige 20 liter.

                        3.

                        Såfremt antennesystemet og andre elementer, f.eks. en radioenhed, en digital processor, en lagerenhed, et kølesystem, strømforsyning, kabelforbindelser, backhaul-elementer eller elementer til jordforbindelse og fiksering, i et adgangspunkt med lille rækkevidde installeres separat, sikres det, at alle dele deraf, som overstiger 20 liter, ikke er synlige.

                        4.

                        Trådløse adgangspunkter med lille rækkevidde skal leve op til de visuelle karakteristika, som sikrer visuel overensstemmelse med den bærende struktur, samt have en passende størrelse i forhold til den bærende strukturs overordnede størrelse, en kohærent form, neutrale farver og skjulte kabler, og de må sammen med andre trådløse adgangspunkter med lille rækkevidde, der allerede er installeret ved siden af, ikke forstyrre visuelt.

                        5.

                        Vægten og formen af et trådløst adgangspunkt med lille rækkevidde må ikke nødvendiggøre strukturel forstærkning af den bærende struktur.

                  B.   Krav i den europæiske standard omhandlet i artikel 3, stk. 1

                        1.

                        Udrulning skal foregå i overensstemmelse med installationsklasse E0, E2 og E10, jf. afsnit 6.2.4, tabel 2, i den europæiske standard EN 62232:2017 »Determination of RF field strength, power density and specific absorption rate (SAR) in the vicinity of radiocommunication base stations for the purpose of evaluating human exposure« (Bestemmelse af RF-felter, effekttæthed og SAR-værdier nær radiokommunikationsbasestationer til evaluering af personeksponering).

                        2.

                        Et trådløst adgangspunkt med lille rækkevidde i installationsklasse E10 må kun udrulles udendørs eller indendørs, hvis der er en loftshøjde på mindst 4 m.

                        3.

                        Hvis flere antennesystemer (eller dele heraf) er placeret samme sted og indgår i et eller flere adgangspunkter med lille rækkevidde, finder kriterierne for ækvivalent isotropisk udstrålet effekt, jf. referencen i punkt 1, anvendelse på summen af ækvivalent isotropisk udstrålet effekt for alle antennesystemer (eller dele heraf), der er placeret samme sted.


title: Kommissionens gennemførelsesforordning (EU) 2020/1031 af 15. juli 2020 om godkendelse af benzoesyre som fodertilsætningsstof til slagtesvin (indehaver af godkendelsen er DSM Nutritional Products Ltd repræsenteret ved DSM Nutritional products Sp. Z o.o) (EØS-relevant tekst)

text:
                  16.7.2020

                  DA

                  Den Europæiske Unions Tidende

                  L 227/21

         KOMMISSIONENS GENNEMFØRELSESFORORDNING (EU) 2020/1031
         af 15. juli 2020
         om godkendelse af benzoesyre som fodertilsætningsstof til slagtesvin (indehaver af godkendelsen er DSM Nutritional Products Ltd repræsenteret ved DSM Nutritional products Sp. Z o.o)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
         ud fra følgende betragtninger:

                     (1)

                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af en sådan godkendelse.

                     (2)

                     Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af benzoesyre. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

                     (3)

                     Ansøgningen vedrører godkendelse i tilsætningsstofkategorien »zootekniske tilsætningsstoffer« af benzoesyre som fodertilsætningsstof til slagtesvin.

                     (4)

                     Den Europæiske Fødevaresikkerhedsautoritet (»autoriteten«) konkluderede i sin udtalelse af 15. maj 2019 (2), at benzoesyre under de foreslåede anvendelsesbetingelser ikke har skadelige virkninger på dyrs sundhed, på forbrugersikkerheden eller på miljøet. Autoriteten konkluderede også, at tilsætningsstoffet betragtes som hudirriterende og alvorligt øjenirriterende. Der bør derfor træffes passende beskyttelsesforanstaltninger for at forhindre negative virkninger for menneskers sundhed, navnlig hvad angår brugerne af tilsætningsstoffet. Autoriteten konkluderede, at benzoesyre potentielt kan være effektivt med henblik på forbedring af zootekniske egenskaber i slagtesvin. EFSA mente ikke, at der er behov for særlige krav om overvågning efter markedsføringen. Den har også gennemgået den rapport om metoder til analyse af fodertilsætningsstoffet, der blev forelagt af det ved forordning (EF) nr. 1831/2003 oprettede referencelaboratorium.

                     (5)

                     Vurderingen af benzoesyre viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette præparat godkendes som anført i bilaget til nærværende forordning.

                     (6)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Det i bilaget opførte præparat, der tilhører tilsætningsstofkategorien »zootekniske tilsætningsstoffer« og den funktionelle gruppe »andre zootekniske tilsætningsstoffer«, godkendes som fodertilsætningsstof på de betingelser, der er fastsat i bilaget.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 15. juli 2020.

                  På Kommissionens vegne

               Ursula VON DER LEYEN

                  Formand

            (1)  EUT L 268 af 18.10.2003, s. 29.

            (2)  EFSA Journal 2019; 17(6):5727.

            BILAG

                        Tilsætningsstoffets identifikationsnummer

                        Navn på indehaveren af godkendelsen

                        Tilsætningsstof

                        Sammensætning, kemisk betegnelse, beskrivelse og analysemetode

                        Dyreart eller ‐kategori

                        Maksimumsalder

                        Minimumsindhold

                        Maksimumsindhold

                        Andre bestemmelser

                        Godkendelse gyldig til

                        mg aktivstof/kg fuldfoder med et vandindhold på 12 %

                           Kategori: zootekniske tilsætningsstoffer. Funktionel gruppe: andre zootekniske tilsætningsstoffer (forbedring af zootekniske parametre).

                        4d210

                        DSM Nutritional Products Ltd repræsenteret ved DSM Nutritional Products Sp. Z o.o.

                        Benzoesyre

                           Tilsætningsstoffets sammensætning

                        Benzoesyre (≥ 99,9 %)
                        ——————————

                           Aktivstoffets karakteristika

                        Benzencarboxylsyre, phenylcarboxylsyre
                        C7H6O2

                        CAS-nr.: 65-85-0,
                        Maksimumsindhold af urenheder:
                        Phthalsyre: ≤ 100 mg/kg
                        Biphenyl: ≤ 100 mg/kg
                        ——————————

                           Analysemetode
                            (1)

                        Til kvantificering af benzoesyre
                        i fodertilsætningsstoffet:

                                    —

                                    titrering med natriumhydroxid (Den Europæiske Farmakopé, monografi 0066).

                              Til kvantificering af benzoesyre i forblandinger og foderstoffer:
                        omvendt fase-væskekromatografi med UV-detektion (RP-HPLC/UV) — metode baseret på ISO 9231:2008

                        Slagtesvin

                        —

                        3 000

                        10 000

                                    1.

                                    I brugsvejledningen for anvendelsen af tilsætningsstoffet og forblandinger angives oplagringsbetingelserne og stabilitet over for varmebehandling.

                                    2.

                                    Tilsætningsstoffet må ikke blandes med andre kilder til benzoesyre eller benzoater.

                                    3.

                                    I brugsvejledningen angives følgende: »Tilskudsfoder indeholdende benzoesyre må ikke gives rent til slagtesvin. Tilskudsfoder indeholdende benzoesyre skal være grundigt opblandet med andre fodermidler i dagsrationen.«

                                    4.

                                    Foderstofvirksomhedslederne skal fastlægge driftsprocedurer og administrative foranstaltninger for brugerne af tilsætningsstoffet og forblandingerne med henblik på at imødegå risici ved anvendelse. Hvis disse risici ikke kan fjernes eller begrænses til et minimum ved hjælp af sådanne procedurer og foranstaltninger, skal tilsætningsstoffet og forblandingerne anvendes med personlige værnemidler, herunder hud- og øjenbeskyttelse.

                        5. august 2030

               (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports


title: Kommissionens gennemførelsesforordning (EU) 2020/1032 af 15. juli 2020 om godkendelse af præparatet af Bacillus subtilis DSM 28343 som fodertilsætningsstof til kalve til opdræt og slagtesvin (indehaver af godkendelsen er Lactosan GmbH & Co. KG) (EØS-relevant tekst)

text:
                  16.7.2020

                  DA

                  Den Europæiske Unions Tidende

                  L 227/24

         KOMMISSIONENS GENNEMFØRELSESFORORDNING (EU) 2020/1032
         af 15. juli 2020
         om godkendelse af præparatet af Bacillus subtilis DSM 28343 som fodertilsætningsstof til kalve til opdræt og slagtesvin (indehaver af godkendelsen er Lactosan GmbH & Co. KG)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
         ud fra følgende betragtninger:

                     (1)

                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af en sådan godkendelse.

                     (2)

                     Der er i overensstemmelse med artikel 7 i forordning (EF) nr. 1831/2003 indgivet to ansøgninger om godkendelse af præparatet af Bacillus subtilis DSM 28343. Ansøgningerne var vedlagt de oplysninger og dokumenter, der kræves i henhold til samme forordnings artikel 7, stk. 3.

                     (3)

                     Disse ansøgninger vedrører godkendelse i tilsætningsstofkategorien »zootekniske tilsætningsstoffer« af præparatet af Bacillus subtilis DSM 28343 som fodertilsætningsstof til kalve til opdræt og slagtesvin.

                     (4)

                     Den Europæiske Fødevareautoritet (»autoriteten«) konkluderede i sine udtalelser af 6. marts 2018 (2), 4. juli 2019 (3) og 15. maj 2019 (4), at præparatet af Bacillus subtilis DSM 28343 under de foreslåede anvendelsesbetingelser ikke har skadelige virkninger på dyrs sundhed, på forbrugersikkerheden eller på miljøet. Det blev også konkluderet, at tilsætningsstoffet bør betragtes som potentielt sensibiliserende for luftvejene, og at det ikke er muligt at drage konklusioner om, hvorvidt tilsætningsstoffet kan have potentiale for hudsensibilisering. Kommissionen mener derfor, at der bør træffes passende beskyttelsesforanstaltninger for at forhindre negative virkninger for menneskers sundhed, navnlig hvad angår brugerne af tilsætningsstoffet. Autoriteten konkluderede også, at tilsætningsstoffet havde en betydelig effekt på vækstresultaterne hos kalve til opdræt og et potentiale til øge kropsvægtforøgelsen hos slagtesvin. Autoriteten mener ikke, at der er behov for særlige krav om overvågning efter markedsføringen. Den har også gennemgået den rapport om metoder til analyse af fodertilsætningsstoffet, der blev forelagt af det ved forordning (EF) nr. 1831/2003 oprettede referencelaboratorium.

                     (5)

                     Vurderingen af præparatet af Bacillus subtilis DSM 28343 viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette præparat godkendes som anført i bilaget til nærværende forordning.

                     (6)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Godkendelse
            Det i bilaget opførte præparat, der tilhører tilsætningsstofkategorien »zootekniske tilsætningsstoffer« og den funktionelle gruppe »tarmflorastabilisatorer«, tillades anvendt som fodertilsætningsstof på de betingelser, der er fastsat i bilaget.

            Artikel 2
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 15. juli 2020

                  På Kommissionens vegne

               Ursula VON DER LEYEN

                  Formand

            (1)  EUT L 268 af 18.10.2003, s. 29.

            (2)  EFSA Journal 2018;16(3):5220.

            (3)  EFSA Journal 2019;17(7):5793.

            (4)  EFSA Journal 2019;17(5):5725.

            BILAG

                        Tilsætningsstoffets identifikationsnummer

                        Navn på indehaveren af godkendelsen

                        Tilsætningsstof

                        Sammensætning, kemisk betegnelse, beskrivelse og analysemetode

                        Dyreart eller -kategori

                        Maksimumsalder

                        Minimumsindhold

                        Maksimumsindhold

                        Andre bestemmelser

                        Godkendelse gyldig til

                        CFU/kg fuldfoder med et vandindhold på 12 %

                           Kategori: zootekniske tilsætningsstoffer. Funktionel gruppe: tarmflorastabilisatorer

                        4b1825

                        Lactosan GmbH & Co. KG

                           Bacillus subtilis

                        DSM 28343

                           Tilsætningsstoffets sammensætning

                        Præparat af Bacillus subtilis DSM 28343 indeholdende mindst 1 × 1010 CFU/g tilsætningsstof
                        Fast form
                        ———————————

                           Aktivstoffets karakteristika

                        Levedygtige sporer af Bacillus subtilis DSM 28343
                        ———————————

                           Analysemetode
                            (1)

                        Identifikation af Bacillus subtilis DSM 28343 i fodertilsætningsstoffet, forblandinger og foderstoffer: PFG-elektroforese (pulsed field gel electrophoresis)
                        Kvantitativ bestemmelse af Bacillus subtilis DSM 28343 i fodertilsætningsstoffet, forblandinger og foderstoffer: Pladespredningsmetode med anvendelse af trypton-soja-agar (EN 15784)

                        Kalve til opdræt
                        Slagtesvin

                        —
                        —

                        1 × 109

                        2 × 108

                        —

                                    1.

                                    I brugsvejledningen for anvendelsen af tilsætningsstoffet og forblandinger angives oplagringsbetingelserne og stabilitet over for varmebehandling.

                                    2.

                                    Anvendelse i kalve til opdræt skal begrænses til mælkeerstatninger.

                                    3.

                                    Foderstofvirksomhedslederne skal fastlægge driftsprocedurer og administrative foranstaltninger for brugerne af tilsætningsstoffet og forblandingerne med henblik på at imødegå risici ved anvendelse. I tilfælde, hvor risiciene ikke kan fjernes eller begrænses til et minimum ved hjælp af disse procedurer og foranstaltninger, må tilsætningsstoffet og forblandingerne kun anvendes med de fornødne personlige værnemidler.

                        5. august 2030

               (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports.


title: Kommissionens gennemførelsesforordning (EU) 2020/1027 af 14. juli 2020 om ændring af gennemførelsesforordning (EU) nr. 771/2014, (EU) nr. 1242/2014 og (EU) nr. 1243/2014 for så vidt angår gennemførelsen og overvågningen af særlige foranstaltninger til afbødning af covid-19-udbruddets følgevirkninger for fiskeri- og akvakultursektoren

text:
                  16.7.2020

                  DA

                  Den Europæiske Unions Tidende

                  L 227/1

         KOMMISSIONENS GENNEMFØRELSESFORORDNING (EU) 2020/1027
         af 14. juli 2020
         om ændring af gennemførelsesforordning (EU) nr. 771/2014, (EU) nr. 1242/2014 og (EU) nr. 1243/2014 for så vidt angår gennemførelsen og overvågningen af særlige foranstaltninger til afbødning af covid-19-udbruddets følgevirkninger for fiskeri- og akvakultursektoren
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 508/2014 af 15. maj 2014 om Den Europæiske Hav- og Fiskerifond (1), særlig artikel 18, stk. 3, artikel 72, stk. 3, artikel 97, stk. 2, og artikel 107, stk. 3, og
         ud fra følgende betragtninger:

                     (1)

                     Ved Europa-Parlamentets og Rådets forordning (EU) 2020/560 (2) blev forordning (EU) nr. 508/2014 ændret med henblik på at indføre særlige foranstaltninger til afbødning af covid-19-udbruddets følgevirkninger for fiskeri- og akvakultursektoren.

                     (2)

                     For at muliggøre gennemførelsen af forordning (EU) 2020/560 bør der ske en tilpasning af modellen for operationelle programmer under Den Europæiske Hav- og Fiskerifond (EHFF) og strukturen af godtgørelsesplanerne for operatører i regionerne i den yderste periferi, som er fastsat ved Kommissionens gennemførelsesforordning (EU) nr. 771/2014 (3), idet der tages hensyn til kravene i de nye foranstaltninger.

                     (3)

                     Gennemførelsen af forordning (EU) 2020/560 gør det også nødvendigt at tilpasse de tekniske specifikationer og regler for præsentationen af de kumulative data vedrørende operationer og oplysninger, som medlemsstaterne skal sende i henhold til Kommissionens gennemførelsesforordning (EU) nr. 1242/2014 (4) og (EU) nr. 1243/2014 (5). Disse tilpasninger bør gøre det muligt at foretage en pålidelig overvågning af og rapportering om operationer i relation til afbødning af covid-19-udbruddets virkninger. I henhold til artikel 97, stk. 1, litra a), i forordning (EU) nr. 508/2014 udløber den årlige frist for at afgive de kumulative data om operationer den 31. marts. Det betyder, at medlemsstaterne skal indsende disse oplysninger i det ændrede format fra og med 2021 for at sikre en ensartet og harmoniseret rapportering.

                     (4)

                     Kommissionens gennemførelsesforordning (EU) nr. 771/2014, (EU) nr. 1242/2014 og (EU) nr. 1243/2014 bør derfor ændres.

                     (5)

                     For at sikre en omgående anvendelse af foranstaltningerne i denne forordning grundet sagens hastende karakter bør denne forordning træde i kraft dagen efter offentliggørelsen.

                     (6)

                     Foranstaltningerne i denne forordning er i overensstemmelse med udtalelse fra Udvalget for Den Europæiske Hav- og Fiskerifond —

               VEDTAGET DENNE FORORDNING:

            Artikel 1
            Ændring af gennemførelsesforordning (EU) nr. 771/2014
            I gennemførelsesforordning (EU) nr. 771/2014 foretages følgende ændringer:

                        1)

                        Afsnit 4.5 i bilag I erstattes af teksten i bilag I til nærværende forordning.

                        2)

                        Afsnit 8.2 i bilag I erstattes af teksten i bilag I til nærværende forordning.

                        3)

                        Bilag II ændres som angivet i bilag I til nærværende forordning.

            Artikel 2
            Ændring af gennemførelsesforordning (EU) nr. 1242/2014
            I gennemførelsesforordning (EU) nr. 1242/2014 foretages følgende ændringer:

                        1)

                        Bilag I ændres som angivet i bilag II til nærværende forordning.

                        2)

                        Bilag V, tabel 1, række I.9, erstattes af teksten i bilag II til nærværende forordning.

            Artikel 3
            Ændring af gennemførelsesforordning (EU) nr. 1243/2014
            I gennemførelsesforordning (EU) nr. 1243/2014 foretages følgende ændringer:

                        1)

                        Bilag I ændres som angivet i bilag III til nærværende forordning.

                        2)

                        Bilag II, række I.9, erstattes af teksten i bilag III til nærværende forordning.

            Artikel 4
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 14. juli 2020.

                  På Kommissionens vegne

               Ursula VON DER LEYEN

                  Formand

            (1)  Europa-Parlamentets og Rådets forordning (EU) nr. 508/2014 af 15. maj 2014 om Den Europæiske Hav- og Fiskerifond og om ophævelse af Rådets forordning (EF) nr. 2328/2003, (EF) nr. 861/2006, (EF) nr. 1198/2006 og (EF) nr. 791/2007 samt Europa-Parlamentets og Rådets forordning (EU) nr. 1255/2011 (EUT L 149 af 20.5.2014, s. 1).

            (2)  Europa-Parlamentets og Rådets forordning (EU) 2020/560 af 23. april 2020 om ændring af forordning (EU) nr. 508/2014 og (EU) nr. 1379/2013 for så vidt angår særlige foranstaltninger til afbødning af covid-19-udbruddets følgevirkninger for fiskeri- og akvakultursektoren (EUT L 130 af 24.4.2020, s. 11).

            (3)  Kommissionens gennemførelsesforordning (EU) nr. 771/2014 af 14. juli 2014 om fastlæggelse i henhold til Europa-Parlamentets og Rådets forordning (EU) nr. 508/2014 om Den Europæiske Hav- og Fiskerifond af modellen for de operationelle programmer, struktureringen af planerne for godtgørelse af de meromkostninger, som operatørerne har ved fangst, opdræt, forarbejdning og afsætning af visse fiskevarer og akvakulturprodukter fra regioner i den yderste periferi, modellen for indberetning af finansielle data, indholdet af forhåndsevalueringsrapporterne og minimumskravene til den evalueringsplan, der skal forelægges i henhold til reglerne for Den Europæiske Hav- og Fiskerifond (EUT L 209 af 16.7.2014, s. 20).

            (4)  Kommissionens gennemførelsesforordning (EU) nr. 1242/2014 af 20. november 2014 om fastsættelse i henhold til Europa-Parlamentets og Rådets forordning (EU) nr. 508/2014 om den Europæiske Hav- og Fiskerifond af regler om, hvordan relevante kumulative data vedrørende operationer skal præsenteres (EUT L 334 af 21.11.2014, s. 11).

            (5)  Kommissionens gennemførelsesforordning (EU) nr. 1243/2014 af 20. november 2014 om fastsættelse i henhold til Europa-Parlamentets og Rådets forordning (EU) nr. 508/2014 om den Europæiske Hav- og Fiskerifond af regler om de oplysninger, som medlemsstaterne skal fremsende, og om databehov og synergier mellem mulige datakilder (EUT L 334 af 21.11.2014, s. 39).

            BILAG I

               1.
               I bilag I til Kommissionens gennemførelsesforordning (EU) nr. 771/2014 foretages følgende ændringer:

                           1)

                           Afsnit 4.5 affattes således:

                                       »4.5.

                                          Beskrivelse af metoden til beregning af godtgørelse i overensstemmelse med de relevante kriterier, der er fastlagt for hver af de aktiviteter, der gennemføres i henhold til artikel 40, stk. 1, og artikel 53, 54, 55, 67 og artikel 69, stk. 3, i forordning (EU) nr. 508/2014

                                                      <4.5 type="S" maxlength="4500" input="M">«

                           2)

                           Afsnit 8.2 affattes således:

                                       »8.2.

                                          EHFF-bidrag og medfinansieringsrate for EU-prioriteter, teknisk bistand og anden støtte (i EUR)

                                                   Støtte i alt

                                                   Hovedtildeling (samlet finansiering minus resultatreserven)

                                                   Resultatreserve

                                                   Beløbet for resultatreserven som en andel af den samlede EU-støtte

                                                   Unionens prioriteter

                                                   Foranstaltning(er) under EU-prioriteten

                                                   EHFF-bidrag
                                                   (inkl. resultatreserven)

                                                   Nationalt bidrag
                                                   (inkl. resultatreserven)

                                                   EHFF-medfinansieringssats

                                                   EHFF-støtte

                                                   Nationalt bidrag

                                                   EHFF-resultatreserve

                                                   Nationalt bidrag  (1)

                                                   a

                                                   b

                                                   c = a/(a + b) × 100

                                                   d = a – f

                                                   e = b – g

                                                   f

                                                   g = b × (f/a)

                                                   h = f/a × 100

                                                               1.

                                                               Fremme af et miljømæssigt bæredygtigt, ressourceeffektivt, innovativt, konkurrencedygtigt og videnbaseret fiskeri

                                                   Artikel 33, stk. 1, litra a), b) og c), artikel 34 og artikel 41, stk. 2

                                                      <8.2 type="N" input="M"> "M">

                                                      <8.2 type="N" input="M">

                                                   50 %

                                                      <8.2 type="N" input="M">

                                                   artikel 33, stk. 1, litra d), og artikel 44, stk. 4a

                                                      <8.2 type="N" input="M">

                                                      <8.2 type="N" input="M">

                                                   højst 75 %
                                                   mindst 20 %

                                                   Ikke relevant

                                                   Ikke relevant

                                                   Ikke relevant

                                                   Ikke relevant

                                                   Finansiel tildeling til resten af EU-prioritet 1

                                                      <8.2 type="N" input="M">

                                                      <8.2 type="N" input="M">

                                                   højst 75 %
                                                   mindst 20 %

                                                      <8.2 type="N" input="M">

                                                               2.

                                                               Fremme af miljømæssigt bæredygtigt, ressourceeffektivt, innovativt, konkurrencedygtigt og videnbaseret akvakultur

                                                      <8.2 type="N" input="M">

                                                      <8.2 type="N" input="M">

                                                   højst 75 %
                                                   mindst 20 %

                                                      <8.2 type="N" input="M">

                                                               3

                                                               Begunstigelse af gennemførelsen af den fælles fiskeripolitik

                                                   Forbedring og tilvejebringelse af videnskabelig viden og indsamling og forvaltning af data (artikel 13, stk. 3, i EHFF)

                                                      <8.2 type="N" input="M">

                                                      <8.2 type="N" input="M">

                                                   80 %

                                                      <8.2 type="N" input="M">

                                                   Støtte til overvågning, kontrol og håndhævelse ved at fremme institutionel kapacitet og dermed en effektiv offentlig administration uden at øge den administrative byrde (artikel 76, stk. 2, litra a)-d), og f)-l)) (artikel 13, stk. 2, i EHFF)

                                                      <8.2 type="N" input="M">

                                                      <8.2 type="N" input="M">

                                                   90 %

                                                      <8.2 type="N" input="M">

                                                   Støtte til overvågning, kontrol og håndhævelse ved at fremme institutionel kapacitet og dermed en effektiv offentlig administration uden at øge den administrative byrde (artikel 76, stk. 2, litra e)) (artikel 13, stk. 2, i EHFF)

                                                      < 8.2 type=»N« input=»M«>

                                                      < 8.2 type=»N« input=»M«>

                                                   70 %

                                                      <8.2 type="N" input="M">

                                                               4.

                                                               Forøgelse af beskæftigelsen og den territoriale samhørighed

                                                      < 8.2 type=»N« input=»M«>

                                                      < 8.2 type=»N« input=»M«>

                                                   højst 85 %
                                                   mindst 20 %

                                                      <8.2 type="N" input="M">

                                                               5.

                                                               Fremme af afsætning og forarbejdning

                                                   Oplagringsstøtte (artikel 67)

                                                      < 8.2 type=»N« input=»M«>

                                                      < 8.2 type=»N« input=»M«>

                                                   100 %

                                                   0

                                                   0

                                                   0

                                                   Godtgørelse til regioner i den yderste periferi (artikel 70) (artikel 13, stk. 4, i EHFF)

                                                      <8.2 type="N" input="M">

                                                      <8.2 type="N" input="M">

                                                   100 %

                                                      <8.2 type="N" input="M">

                                                   Finansiel tildeling til resten af EU-prioritet 5

                                                      <8.2 type="N" input="M">

                                                      <8.2 type="N" input="M">

                                                   højst 75 %
                                                   mindst 20 %

                                                      <8.2 type="N" input="M">

                                                               6.

                                                               Fremme af den integrerede havpolitiks gennemførelse

                                                      <8.2 type="N" input="M">

                                                      <8.2 type="N" input="M">

                                                   højst 75 %
                                                   mindst 20 %

                                                      <8.2 type="N" input="M">

                                                   Teknisk bistand

                                                      <8.2 type="N" input="M">

                                                      <8.2 type="N" input="M">

                                                   højst 75 %
                                                   mindst 20 %

                                                   0

                                                   0

                                                   0

                                                   I alt (beregnes automatisk)

                                                      <8.2 type="N" input="G">

                                                      <8.2 type="N" input="G">

                                                   Ikke relevant

                                                      <8.2 type="N" input="G">

                                                      <8.2 type="N" input="G">

                                                      <8.2 type="N" input="G">

                                                      <8.2 type="N" input="G">

                                                   Ikke relevant

               2.
               I bilag II til gennemførelsesforordning (EU) nr. 771/2014 indsættes følgende afsnit 5a:

                           »5a.

                              Beskrivelse af metoderne til beregning og gennemførelse af foranstaltningerne til kompensation for økonomiske tab som følge af covid-19-udbruddet, jf. artikel 70, stk. 1, andet afsnit, i forordning (EU) nr. 508/2014

                                          <4.5 type="S" maxlength="3500" input="M">«

               (1)  Det nationale bidrag fordeles pro rata mellem hovedtildelingen og resultatreserven.«

            BILAG II

               1.
               I bilag I til Kommissionens gennemførelsesforordning (EU) nr. 1242/2014 indsættes følgende indtastningsfelt nr. 25 i den første kolonne »Felt«:

                           »25

                           Afbødning af covid-19-udbruddets virkninger«

               2.
               I bilag V til gennemførelsesforordning (EU) nr. 1242/2014 affattes tabel 1, række I.9, således:

                           »I.9

                           Artikel 33 og artikel 44, stk. 4a
                           Midlertidigt ophør med fiskeriaktiviteter

                                       —

                                       Antal berørte fiskere

                           1

                           Numerisk

                           Ja, hvis operationen vedrører havfiskeri«

                                       —

                                       Antal dage, der er omfattet

                           2

                           Numerisk

            BILAG III

               1.

                  I bilag I til gennemførelsesforordning (EU) nr. 1243/2014 indsættes følgende del F:

               »DEL F

                  Afbødning af covid-19-udbruddets virkninger

                           Felt

                           Feltets indhold

                           Bemærkning

                           Databehov og synergier

                           25

                           Afbødning af covid-19-udbruddets virkninger

                           Afbødning af covid-19-udbruddets virkninger
                           Kode 0 = ikke relateret til covid-19
                           Kode 1 = relateret til covid-19

                           Gælder for EHFF«

                        2.

                        I bilag II til gennemførelsesforordning (EU) nr. 1243/2014 affattes række I.9 således:

                                    »I.9

                                    Artikel 33 og artikel 44, stk. 4a
                                    Midlertidigt ophør med fiskeriaktiviteter

                                                —

                                                Antal berørte fiskere

                                                —

                                                Antal dage, der er omfattet«